OR ผนึก “เซ็นทรัล เรสตอรองส์” ส่ง “Cafe Amazon” รุกเวียดนาม หนุนแบรนด์สู่ชั้นนำระดับโลก
OR ผนึก "เซ็นทรัล เรสตอรองส์" ส่ง "Cafe Amazon" รุกเวียดนาม หนุนแบรนด์สู่ชั้นนำระดับโลก
19 ธ.ค. 2562

บริษัท ปตท. จำกัด (มหาชน) หรือ PTT เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัท ปตท. น้ำมันและการค้าปลีก จำกัด มหาชน (OR) ซึ่งเป็นบริษัทย่อยของปตท. ได้ลงนามในสัญญาร่วมทุนกับบริษัท เซ็นทรัล เรสตอรองส์ กรุ๊ป จำกัด (CRG) เพื่อดำเนินธุรกิจกาแฟ Cafe Amazon ในสาธารณรัฐสงคมนิยมเวียดนาม โดยกลุ่ม OR ลงทุนผ่าน บริษัท พีทีทีโออาร์ อินเตอร์เนชั่นแนล โฮลดิ้ง (สิงคโปร์) จำกัด (บริษัทย่อยของ OR) ในสัดส่วนร้อยละ 60 และกลุ่ม CRG ลงทุนร้อยละ 40 ซึ่งเงินลงทุนในส่วนของกลุ่ม OR เป็นจำนวนไม่เกิน 2.1 ล้านดอลลาร์สหรัฐฯ โดยการร่วมทุนดังกล่าว สอดคล้องกับวิสัยทัศน์ของ OR ในการขยายธุรกิจ และเป็นแบรนด์ไทยชั้นนำระดับโลก